Tonik

Tonik je gazirano piće obogaćeno kininom koje mu daje prepoznatljiv gorak ukus.

Piće je dobilo ime po svojim medicinskim, toničnim, efektima kinina koji je dodavan u piće u cilju sprečavanja pojave malarije. Medicinski tonik se prvobitno sastojao samo od gazirane vode i velikih količina kinina i sa namjerom se pravio za korištenje u endemskim malaričnim područjima Južne Azije i Afrike. Na području Britanske Indije, vojnici su mješali tonik sa džinom dobijajući džin-tonik koji je bio ukusniji od samog tonika.

Danas, većina tonika sadrži medicinski beznačajne količine kinina koji se samo koristi radi specifičnog ukusa. Današnji tonik je manje gorak, nekad i zaslađen.

Tonik se često koristi za pravljenje koktela i to najčešće koktela na bazi džina.

 Reference 

 Vanjski linkovi 

Kategorija:Bezalkoholna pića